ჩელანის ტბა
ჩელანი (ინგლ. Lake Chelan) — ტბა აშშ-ში, ვაშინგტონის შტატში. მდებარეობს კასკადოვან მთებში, ზღვის დონიდან 335 მ სიმაღლეზე. ფართობი 135 კმ², საშუალო სიღრმე 144 მ, მაქსიმალური სიღრმე 453 მ. წარმოადგენს ვაშინგტონის შტატის უდიდეს ბუნებრივი წარმოშობის ტბას. აშშ-ის ტბებს შორის ჩელანი მაქსიმალური სიღრმით მესამე ადგილზეა. ტბიდან გამოედინება მდინარე ჩელანი, ერთვის მდინარე სტეჰეკინი. პოპულარული ტურისტული ობიექტია. ტბის სამხრეთ-აღმოსავლეთ დაბოლოებაზეა ქალაქი ჩელანი, ხოლო ჩრდილო-დასავლეთ ნაწილში — ქალაქი სტეჰეკინი.